ดูกัน! บลูชิพพีอีสูงหรือต่ำกว่าตลาด
การเลือกหุ้น P/E สูงหรือต่ำ เป็นวิธีง่ายๆ ในการดูว่าหุ้นตัวนั้นราคาถูกหรือแพงได้อย่างคร่าวๆ ที่นักลงทุนมักนำมาพิจารณาเพื่อการลงทุน ลึกไปกว่านั้น ก็มักนำค่า P/E ของหุ้นว่าเหมาะสมแค่ไหนที่จะเข้าไปลงทุน โดยนำค่า P/E ของตลาดรวมมาเป็นตัวแปรในการเปรียบเทียบ
30 ก.ค. 2559

การเลือกหุ้น P/E สูงหรือต่ำ เป็นวิธีง่ายๆ ในการดูว่าหุ้นตัวนั้นราคาถูกหรือแพงได้อย่างคร่าวๆ ที่นักลงทุนมักนำมาพิจารณาเพื่อการลงทุน ลึกไปกว่านั้น ก็มักนำค่า P/E ของหุ้นว่าเหมาะสมแค่ไหนที่จะเข้าไปลงทุน โดยนำค่า P/E ของตลาดรวมมาเป็นตัวแปรในการเปรียบเทียบ
ข่าวหุ้นธุรกิจ จึงมีการสำรวจข้อมูลหุ้นในกลุ่ม SET50 เพื่อประมวลภาพกว้างในการเทียบกับค่า P/E ของตลาดที่มากกว่า 23 เท่า ให้นักลงทุนรู้ว่า หุ้นในกลุ่มดังกล่าวมีตัวไหนบ้างที่ค่าพีอีต่ำกว่าพีอีตลาด และหุ้นที่ค่าพีอีสูงกว่าพีอีตลาด โดยมีข้อมูลที่ออกมา ณ วันที่ 26 ก.ค.59 พบว่า มีหุ้นที่มีค่าพีอีต่ำกว่าพีอีตลาด 29 ตัว และหุ้นที่มีค่าพีอีสูงกว่าตลาด 17 ตัว ส่วนเป็น N/A มีอยู่ 4 ตัว
สำหรับหุ้นที่มีค่าพีอีต่ำกว่าค่าพีอีตลาด อาทิ ADVANC, BA, BBL, BCP, BEC, CPF, DELTA, DTAC, EGCO,      GLOW, INTUCH, IRPC, IVL, KBANK, KCE, KTB, LH, MINT,PS, PTTGC, SCB, SCC, TASCO, TCAP, TMB, TOP, TTW, TU และ WHA
ขณะที่หุ้นที่มีค่าพีอีสูงกว่าพีอีตลาด อาทิ AOT, BDMS, BEM, BH, BTS, CBG, CENTEL, CK, CPALL, CPN, GPSC, HMPRO, MTLS, PTT, ROBINS, SAWAD และ TRUE
ส่วนหุ้นที่ค่าพีอียังประเมินไม่ได้ (N/A) อาทิ BANPU, BLA, PTTEP และ TPIPL
(รายละเอียดค่า P/E ดูได้จากตาราง)
หากให้วงแคบมากขึ้น ว่าหุ้นตัวไหนยังน่าสนใจเป็นพิเศษ โดยการคัดหุ้นที่มีค่าพีอีที่ต่ำกว่าค่าพีอีตลาดแล้ว ก็ยังมีระดับค่า P/BV ไม่เกิน 2 เท่า มาให้นักลงทุนเชยชม
โดยการคัดกรองเพิ่มเติมก็พบว่ามี (1)BA ค่าP/E อยู่ที่ 21.09 เท่า ส่วนค่า P/BV อยู่ที่ 1.43 เท่า (2) BBL ค่า P/E อยู่ที่ 9.58 เท่า ส่วนค่า P/BV อยู่ที่ 0.86 เท่า (3) BCP ค่า P/E อยู่ที่ 14.71 เท่า ส่วนค่า P/BV อยู่ที่ 1.31 เท่า (4) CPF ค่าP/E อยู่ที่ 18.43 เท่า ส่วนค่า P/BV อยู่ที่ 1.79 เท่า (5) EGCO ค่าP/E อยู่ที่ 19.49 เท่า ส่วนค่า P/BV อยู่ที่ 1.32 เท่า (6) IRPC ค่า P/E อยู่ที่ 11.90 เท่า ส่วนค่า P/BV อยู่ที่ 1.29 เท่า
(7) IVL ค่า P/E อยู่ที่ 14.95 เท่า ส่วนค่า P/BV อยู่ที่ 1.88 เท่า (8) KBANK ค่า P/E อยู่ที่ 11.80 เท่า ส่วนค่า P/BV อยู่ที่ 1.50 เท่า (9) KTB ค่า P/E อยู่ที่ 8.56 เท่า ส่วนค่า P/BV อยู่ที่ 0.91 เท่า (10) PS ค่า P/E อยู่ที่ 7.76 เท่า ส่วนค่า P/BV อยู่ที่ 1.76 เท่า (11) PTTGC  ค่า P/E อยู่ที่ 14.24 เท่า ส่วนค่า P/BV อยู่ที่ 1.18 เท่า (12) SCB ค่า P/E อยู่ที่ 11.59 เท่า ส่วนค่า P/BV อยู่ที่ 1.61 เท่า (13) TMB ค่า P/E อยู่ที่ 10.03 เท่า ส่วนค่า P/BV อยู่ที่ 1.22 เท่า และ (14) TOP ค่าP/E อยู่ที่ 10.07 เท่า ส่วนค่า P/BV อยู่ที่ 1.29 เท่า
ฟังก์ชั่นการเลือกลงทุน P/E เป็นแค่ข้อมูลหนึ่งในประกอบการตัดสินใจเท่านั้น ผู้ลงทุนควรจะต้องดูหลายๆ ข้อมูลประกอบกัน ไม่ว่าจะเป็นข้อมูลพื้นฐาน ข้อมูลทางการเงิน หรือแม้แต่ข่าวต่างๆ เกี่ยวกับบริษัทนั้นๆ เพื่อให้มีข้อมูลเพียงพอในการตัดสินใจลงทุน
…
 
ข้อมูล ค่า P/E ณ วันที่ 26 ก.ค.59 ของหุ้นบลูชิพ
 
 